title: Tour-tan ar Paun
text: Tour-tan ar Paun zo un tour-tan savet war ur garreg e beg norzh Enez Vriad, e Mor Breizh. Emañ war-dro 1600 metr diouzh tour-tan ar Rozedoù.
  
  Istor 
  Savet e voe ur raktres kentañ da sevel un tour-tan eno e 1855. Echuet e voe al labourioù e 1860. Un tour karrezek a oa bet savet, gant ur gouloù ruz digemm, hag adtiez. E 1880 e voe lakaet ur gouloù disheñvel, ruz ha gwenn, hag e 1895 unan all c’hoazh, gwenn, ruz ha gwer, digemm atav.
  
  E dibenn an Eil Brezel-bed, e 1944, e voe lakaet an tour-tan da darzhañ gant soudarded alaman. E 1949 e voe adsavet unan all en hevelep lec’h, gant mein ruz. E-lec’h ar gouloù kozh, dre betrol, e voe lakaet unan tredan ha diwar neuze e oa emgefreek an tour-tan, hep gward ebet ennañ.
  
  Liammoù diavaez 
  Tour-tan ar Paun (Glad, renabl ar glad e Breizh)
  Phares à travers le monde Skeudennoù eus tour-tan ar Paun
  Tour-tan ar Paun, el lec'hienn Phares de France
  Tour-tan ar Paun (Phares et Feux des Côtes de France)
  
  Paon
  Enez-Vriad